વિનોબાની માતાની પાસે પાડોશણ પોતાના છોકરાને મૂકીને થોડા દિવસ માટે તીર્થયાત્રા પર ગયાં હતાં. વિનોબા અને પાડોશીનો છોકરો સમાન સ્નેહ અને સદ્ભાવના સાથે એક જ ઘરમાં રહેવા લાગ્યા. માતાના વ્યવહારમાં વિનોબાએ કશુંક અંતર જોયું. પાડોશીના છોકરાને તેઓ ઘી ચોપડીને રોટલી આપતા અને વિનોબાને કોરી રોટલી આપતા હતા. આ ભેદભાવનું કારણ જાણવા ઉત્સુક બાળકે માતાને પૂછી લીધું. માતાએ સ્નેહભર્યા શબ્દોમાં કહ્યું : "બેટા, તું તો મારો છોકરો છે, તે તો ભગવાનનો બાળક છે. અતિથિને ભગવાન કહીએ છીએ ને ! ભગવાન અને પોતાના બાળક વચ્ચે કશું તો અંતર હોવું જ જોઈએ ને ?